Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -3. …
22 ต.ค. 2561

Tactical Move
เดินเกมกลยุทธ์บ่าย
SET Index ปรับลดลง -3.61 จุด (-0.22%) ปิดภาคเช้าที่ 1,664.30 จุด ด้วยมูลค่าการซื้อขาย 22,667.03 ล้านบาท
Most Positive Impact: KBANK (+0.71 จุด), PTTGC (+0.44 จุด), HMPRO (+0.39 จุด)
Most Negative Impact: MAKRO (-0.35 จุด), EA (-0.28 จุด), CPF (-0.25 จุด)
แนวโน้มตลาดบ่าย
SET Index ปรับตัวลงสวนทางกับตลาดส่วนใหญ่ในภูมิภาค เช่น ตลาดหุ้นจีน (+4.5%) ฮ่องกง (+2.58%) ฟิลิปปินส์ (+1.06%) ญี่ปุ่น (+0.46%) อินเดีย (+0.32%) เป็นต้น เมื่อกลับมาดูรายกลุ่มอุตสาหกรรมของบ้านเรา กลุ่มที่กดดันดัชนี ได้แก่ กลุ่มพลังงาน (-0.99 จุด) อสังหา (-0.93 จุด) อาหาร (-0.92 จุด) และกลุ่มพาณิชย์ (-0.44 จุด) ส่วนกลุ่มที่มีผลช่วยผลักดันดัชนีได้แก่ กลุ่มธนาคาร (+0.89 จุด) และกลุ่มปิโตรฯ (+0.38 จุด)
การปรับตัวเพิ่มขึ้นแรงของตลาดหุ้นจีนเป็นผลมาจากรัฐบาลจีนรับปากจะสนับสนุนภาคเอกชนอย่างจริงจัง พร้อมทั้งปฎิรูปตลาดการเงิน และให้ความเชื่อมั่นกับนักลงทุนว่าจีนมีปัจจัยพื้นฐานทางเศรษฐกิจที่เข้มแข็ง และเสถียรภาพระบบการเงินที่สูง พร้อมสำหรับการเติบโตอย่างมั่นคง
ตลาดหุ้นบ้านเราวันนี้ส่วนหนึ่งถูกกดดันจากการประกาศตัวเลขส่งออกเดือน ก.ย.โดยกระทรวงพาณิชย์ที่ออกมาผิดคาด หดตัวลง 5.2% เป็นการลดลงครั้งแรกในรอบ 19 เดือน อย่างไรก็ดีเรายังคงเกินดุลการค้าเล็กน้อยเนื่องจากตัวเลขการนำเข้าก็ต่ำกว่าคาดเช่นกัน
เราคาดว่าในช่วงปลายปีน่าจะได้เห็นการกระตุ้นเศรษฐกิจของรัฐบาลโดยเน้นการบริโภคในประเทศ ดังนั้นการลงทุนอาจมองไปยังกลุ่มที่อิงกับการใช้จ่ายในประเทศ เช่น พาณิชย์ หรือสื่อสาร โดยยังไม่ต้องรีบเข้าซื้อ รอจังหวะการเคลื่อนไหวของ SET Index ที่ชัดเจนในวันที่ 24 ต.ค.นี้ก่อน
ประเด็นน่าติดตามในสัปดาห์นี้ วันพุธสหรัฐและยูโรโซนจะมีการรายงาน ตัวเลข PMI ภาคการผลิต ประจำเดือน ต.ค. โดยตลาดคาดการณ์ไว้ที่ 55.5 และ 53.1 ตามลำดับ นอกจากนี้ยังต้องต้องติดตามสินค้าคงคลังน้ำมันมันดิบของสหรัฐประจำสัปดาห์อันจะส่งผลต่อราคาน้ำมันดิบโลก ต่อมาในวันพฤหัสจะมีการประชุมนโยบายทางการเงินของ ECB
หุ้นแนะนำ HANA GFPT PTTGC